钦定古今图书集成/明伦汇编/官常典/第633卷 > 张缵
## 钦定古今图书集成/明伦汇编/官常典/第633卷 > 张缵

按《梁书》本传，“缵字伯绪，年十七，眉目疏朗，神彩爽发，
高祖异之。大同九年，迁为使持节都督湘桂东宁二
州诸军事、湘州刺史。至州，停遣十郡尉劳，解放老疾
吏役及关市戍逻，先所防人，一皆省并。州界零陵、衡
阳等郡，有莫猺蛮者，依山险为居，历政不宾服，因此
向化。益阳县人作田二顷，皆异亩同颖。缵在政四年”，
流人自归，户口增益十馀万，州境大安。